**Kuri forma kada tinkama: „prašau“, „prašyčiau“, „prašom“? (2024-02-26)**

 Mandagumo žodelis **prašom** žodynuose apibūdinamas kaip jaustukas, vartojamas reikšme „malonėkite, teikitės“ (mandagiai kviečiant, prašant, raginant), pvz.: **Prašom**sėstis. ***Prašom***, sveteliai, valgykite, linksminkitės! ***Prašom***pro šalį! (sakoma juokais, kai nujaučiama, kad beldžiasi geras pažįstamas), žr. [LKŽ](http://www.lkz.lt/startas.htm).

„Kanceliarinės kalbos patarimuose“ priduriama, kad **prašom**, kaip mandagumo forma ir skatinamasis jaustukas, gali būti sakomas tiek vieno asmens, tiek kolektyvo vardu, pvz.: **Prašom**dalyvauti posėdyje.

Norint pabrėžti mandagumą ir ne kategoriškumą, vartotina tariamosios nuosakos forma **prašyčiau**, **prašytume**, pvz.: **Prašyčiau** susipažinti su nutarimo projektu. Tačiau nepeikiami ir kiti asmeniniai esamojo laiko pasakymai, pvz., **Prašau**skirti žemės sklypą. **Prašome**pateikti ataskaitą.

Parengta pagal VLKK Konsultacijų banko įrašus